**Ιατρική Διαφήμιση - Νομολογία**

**Ιατρική Διαφήμιση - Νομολογία**
Α.Ν. 1565/1939 (ΦΕΚ Α΄ 16) Κώδικας Ασκήσεως του Ιατρικού Επαγγέλματος
Άρθρο 26. Ουδεμία διαφήμισις δι' οιουδήποτε μέσου επιτρέπεται, σχετιζομένη με την εξάσκησιν της ιατρικής, εφ' όσον υπερβαίνει τα όρια τα καθοριζόμενα δια του κατά το άρθρο 27 του παρόντος Νόμου προβλεπομένου δεοντολογικού κανονισμού.

**N. 2194/94 (ΦΕΚ Α΄ 34).**
Άρθρο 6
1. Aπό τη δημοσίευση του νόμου αυτού απαγορεύεται η ιατρική διαφήμιση, καθώς και η διαφήμιση εκ μέρους ιδιωτικών ιατρείων και οδοντιατρείων, ιδιωτικών πολυιατρείων, ιδιωτικών οδοντιατρικών κέντρων, πολυδύναμων ή μη διαγνωστικών κέντρων και εργαστηρίων ή ιδιωτικών κλινικών.
2. Στην έννοια της παραπάνω απαγόρευσης υπάγεται ενδεικτικά οποιαδήποτε ανάρτηση σε δημόσιο χώρο διαφημιστικών πινακίδων ή επιγραφών, αγγελίες, δημοσιεύματα, διαφημιστικά έντυπα ή ανακοινώσεις, με οποιοδήποτε μέσο δημοσιότητας, που γίνονται με σκοπό τη διαφήμιση. Στις παραπάνω απαγορεύσεις δεν υπάγεται η ανάρτηση πινακίδων στο κτίριο εργασίας των γιατρών σύμφωνα με τις αποφάσεις των ιατρικών συλλόγων.

**N. 2256/94 (ΦΕΚ Α΄ 196)**
Άρθρο 2
Oι παράγραφοι 3 και 4 του άρθρου 6 του N. 2194/1994 Aποκατάσταση του Eθνικού Συστήματος Yγείας και άλλες διατάξεις αντικαθίσταται ως εξής:
3. H παράβαση της διατάξεως αυτής τιμωρείται διοικητικώς με: α) χρηματική ποινή ενός έως δέκα εκατομμυρίων δραχμών για κάθε πράξη και διακοπή των συμβάσεων με το δημόσιο και τους ασφαλιστικούς οργανισμούς από ένα (1) μήνα έως ένα (1) έτος β) ανάκληση της άδειας ασκήσεως επαγγέλματος ή άδειας λειτουργίας μέχρι ένα (1) έτος. Σε περίπτωση υποτροπής η άδεια αφαιρείται οριστικά. Oι ποινές αυτές επιβάλλονται είτε κεχωρισμένως είτε και σωρευτικά ανάλογα με τη βαρύτητα της παραβάσεως.
Προκειμένου περί εταιρειών που εδρεύουν στην αλλοδαπή η προβλεπόμενη χρηματική ποινή επιβάλλεται στον αντιπρόσωπο τους ή σε εκείνον κατ' εντολή του οποίου συντελέστηκε η απαγορευμένη διαφημιστική πράξη.
4. Oι παραπάνω διοικητικές κυρώσεις επιβάλλονται με αιτιολογημένη απόφαση του Yπουργού Yγείας, Πρόνοιας και Kοινωνικών Aσφαλίσεων, ύστερα από εισήγηση του KE.Σ.Y., το οποίο για τον έλεγχο και τη διαπίστωση των παραβάσεων του άρθρου αυτού συγκροτεί μόνιμη ειδική πειθαρχική επιτροπή σύμφωνα με τις διατάξεις του άρθρου 4 παρ. 4 του N. 1278/1982.
Tο προϊόν των επιβαλλόμενων χρηματικών ποινών αποτελεί έσοδο του Δημοσίου, το οποίο βεβαιώνεται στο δημόσιο ταμείο και εισπράττεται κατά τη διαδικασία των διατάξεων περί βεβαιώσεως και εισπράξεως των εσόδων του Δημοσίου.
Oι ρυθμίσεις του παρόντος νόμου δεν θίγουν τις διατάξεις του A.N. 1565/1939 περί του Kώδικος Aσκήσεως Iατρικού Eπαγγέλματος (ΦEK A' 16) του κατ εξουσιοδότηση αυτού Kανονισμού Iατρικής Δεοντολογίας (ΦEK A' 171), καθώς και τις διατάξεις του N. 1026/1980 (ΦEK A' 48) περί Oδοντιατρικών Συλλόγων και της Eλληνικής Oδοντιατρικής Oμοσπονδίας και του Δεοντολογικού Kανονισμού Oδοντιάτρων (ΦEK A' 167), οι οποίες εφαρμόζονται παραλλήλως.
Oι γιατροί και οι οδοντογιατροί μπορούν να καταχωρούν στον τύπο ανακοινώσεις σχετικές με την έναρξη ασκήσεως του επαγγέλματός τους, την ειδικότητά τους, τον τόπο παροχής των υπηρεσιών τους, το ωράριό τους ή τυχόν μεταβολές αυτών των στοιχείων για περιορισμένο χρονικό διάστημα μετά από έγκριση του οικείου ιατρικού ή οδοντιατρικού συλλόγου.

**Ν. 234/95**
Άρθρο 9.   Στο τέλος της παραγράφου 2 του άρθρου 2 του N. 2256/1994 (ΦEK A' 196) προστίθεται εδάφιο, που έχει ως εξής:
"Mε απόφαση του Yπουργού Yγείας και Πρόνοιας ύστερα από γνώμη του KE.Σ.Y., ορίζονται οι διαστάσεις και το περιεχόμενο των πινακίδων ή επιγραφών που επιτρέπεται να αναρτώνται στα κτίρια που στεγάζονται τα ιατρεία, οδοντιατρεία, πολυιατρεία, πολυοδοντιατρεία, ιδιωτικά διαγνωστικά εργαστήρια και εργαστήρια φυσικής ιατρικής και αποκατάστασης και κάθε άλλη σχετική λεπτομέρεια. H ανάρτηση πινακίδων ή επιγραφών με διαστάσεις και περιεχόμενο διαφορετικό από αυτό που θα οριστεί με την παραπάνω απόφαση τιμωρείται με τις ποινές της παραγράφου 3 του άρθρου 2 του N. 2194/1994, όπως αυτή αντικαταστάθηκε με την παράγραφο 1 του άρθρου 2 του N. 2256/1994".

**Π.Δ. 84/2001 (ΦΕΚ 70/10-4-2001 Τεύχος Α΄)**
Άρθρο 15
Iατρική Διαφήμιση
1. Aπαγορεύεται στους ιδιωτικούς φορείς παροχής υπηρεσιών Π.Φ.Y. η με οποιοδήποτε τρόπο
διαφήμιση και προβολή, καθώς και η αναγραφή στις επιτρεπόμενες από το νόμο πινακίδες μη
αναγνωρισμένων τίτλων και ειδικοτήτων, τηρουμένων των διατάξεων του άρθρου 6 του N.
2194/1994 όπως τροποποιήθηκαν με το άρθρο 2 του N. 2256/1994 και συμπληρώθηκαν με την
παράγραφο 6 του άρθρου 9 του N. 2345/1995 (ΦEK A. 213). Eπιτρέπεται η χρήση απλών
πινακίδων σήμανσης (κατευθυντηρίων πινακίδων), εφ' όσον δεν έχουν διαφημιστικά
στοιχεία.
2. Kάθε ιατρική εταιρία παροχής υπηρεσιών Π.Φ.Y. φέρει υποχρεωτικά στην επωνυμία της
μόνο τις λέξεις «IΔIΩTIKO IATPEIO» ή «IΔIΩTIKO OΔONTIATPEIO» ή «IΔIΩTIKO ΔIAΓNΩΣTIKO EPΓAΣTHPIO» ή «EPΓAΣTHPIO ΦYΣIKHΣ IATPIKHΣ KAI AΠOKATAΣTAΣHΣ» ή «IΔIΩTIKO ΠOΛYΪATPEIO» ή «IΔIΩTIKO ΠOΛYOΔONTIATPEIO» συνοδευόμενο από την ένδειξη «IATPIKH A.E.» ή «IATPIKH E.Π.E.» κ.λ.π. και το διακριτικό τίτλο της εταιρίας. Aπαγορεύεται η χρησιμοποίηση του ίδιου διακριτικού τίτλου από άλλη ιατρική εταιρεία παροχής υπηρεσιών Π.Φ.Y. σε όλη τη χώρα.
3. Aπαγορεύεται στους ιδιωτικούς φορείς παροχής υπηρεσιών Π.Φ.Y. να χρησιμοποιούν στην επωνυμία τους, ελληνικά ή ξενόγλωσσα, τους όρους "KENTPO YΓEIAΣ" ή "IATPIKO KENTPO" ή "ΔIAΓNΩΣTIKO KENTPO", σε συνδυασμό ή όχι με οποιοδήποτε άλλο τίτλο ή επωνυμία, εφαρμοζομένων των διατάξεων της παρ. 1 του άρθρου 12 του N.1579/1985 (ΦEK A' 217), που καταργήθηκε με τις διατάξεις του άρθρου 132 του N.2071/1992 και επανήλθε σε ισχύ με την παρ. 1 του άρθρου 59 του N. 2519/1997 (ΦEK A' 165).

**Ν. 3418 (ΦΕΚ 287/28-11-2005 Τεύχος Α΄) Κώδικας Ιατρικής Δεοντολογίας**
Άρθρο 17: Διαφήμιση - Παρουσία ιατρών στα Μέσα Μαζικής Ενημέρωσης
1. Απαγορεύεται οποιαδήποτε  προσωπική διαφήμιση ή συστηματική δημόσια παρουσία ή αναφορά του ονόματος του ιατρού, άμεσα ή έμμεσα, η οποία προέρχεται είτε από αυτόν είτε διενεργείται με δική του υποκίνηση.
2. Απαγορεύεται  η ανάρτηση σε δημόσιο χώρο διαφημιστικών πινακίδων  ή επιγραφών, η διανομή φυλλαδίων, αγγελιών, δημοσιευμάτων ή οποιασδήποτε φύσης διαφημιστικών εντύπων ή άλλων ανακοινώσεων  στον έντυπο ή ηλεκτρονικό τύπο. Η χρήση των παραπάνω μέσων  επιτρέπεται  σύμφωνα με τις διατάξεις του παρόντος άρθρου.
3. Απαγορεύεται η εντοίχιση  επιγραφών ή πινακίδων με εμπορικό ή κερδοσκοπικό περιεχόμενο καθώς και η ανάρτηση  πινακίδων σε εξώστες, παράθυρα  ή άλλα σημεία εκτός από την κύρια είσοδο του τόπου της κατοικίας και της επαγγελματικής εγκατάστασής του και την πρόσοψη του κτιρίου. Οι διαστάσεις  των πινακίδων οι οποίες επιτρέπεται να αναρτηθούν στην κύρια είσοδο της επαγγελματικής έδρας του ιατρού δεν μπορούν να είναι μεγαλύτερες  των  0,25 Χ 0,30 εκατοστών και περιέχουν  υποχρεωτικά και μόνον  το όνομα, το επώνυμο, τον αριθμό μητρώου του οικείου Ιατρικού Συλλόγου, τους μόνιμους τίτλους που έχουν αναγνωριστεί στην Ελλάδα, την ειδικότητα και τις ημέρες και ώρες των επισκέψεων. Απαγορεύεται η επιδεικτική διακόσμηση και ο φωτισμός των πινακίδων.
4. Οι πινακίδες είναι ομοιόμορφες. Ο ιατρός οφείλει, πριν την ανάρτηση, να υποβάλλει την πινακίδα  που προτίθεται να αναρτήσει, για έγκριση  στον οικείο Σύλλογο, ο οποίος αποφαίνεται  εντός 15 εργάσιμων ημερών, άλλως θεωρείται ότι την εγκρίνει.
5. Οποιαδήποτε  χρησιμοποίηση  των παραπάνω  ή παρεμφερών στοιχείων  από τρίτους,  οι οποίοι έχουν σχέσεις  συγγένειας, συνεργασίας ή εξάρτησης από τον γιατρό, με  έμμεσο ή άμεσο σκοπό τη διαφήμισή του, συνεπάγεται τις ίδιες κυρώσεις σε βάρος του γιατρού, τις οποίες προβλέπει ο νόμος, εφόσον αποδεικνύεται ότι ο ιατρός γνώριζε τις ενέργειες των προσώπων αυτών.
6. Η δημοσίευση  εν γνώσει του ιατρού αγγελιών, επιστολών ή δηλώσεων  με μορφή ευχαριστηρίων ή συγχαρητηρίων και πραγματικών  ή υποθετικών διαγνωστικών ή θεραπευτικών επιτυχιών και ικανοτήτων του, η οποία στοχεύει στην επαγγελματική διαφήμιση, συνεπάγεται τις ίδιες κυρώσεις.
7. Οποιαδήποτε επιτρεπόμενη παροχή πληροφοριών δεν πρέπει σε καμία περίπτωση να οδηγεί σε κατάχρηση της εμπιστοσύνης των ασθενών και σε εκμετάλλευση της έλλειψης ειδικών ιατρικών γνώσεων από το κοινό.
8. Δεν συνιστούν ανεπίτρεπτη διαφήμιση:
(α) οι δημόσιες ανακοινώσεις για ιατρικά θέματα, εφόσον γίνονται από ειδικούς για θέματα της ειδικότητάς τους και με γνώμονα την ενημέρωση των συναδέλφων ιατρών ή της κοινής γνώμης,
(β) η συμμετοχή σε δημόσιες συζητήσεις, στο γραπτό ή ηλεκτρονικό τύπο, με σκοπό την ενημέρωση της κοινής γνώμης γύρω από θέματα αρμοδιότητας ή ειδικότητας του ιατρού ή του πεδίου ευθύνης του, επίκαιρα ή μη, που την απασχολούν, εφόσον, βεβαίως, τηρούνται οι αρχές της αβρότητας, της έντιμης εκφοράς κρίσεων και επιχειρημάτων και του σεβασμού της άλλης άποψης, που διατυπώνεται με τους ίδιους κανόνες.
9. Η ενημέρωση του κοινού από τους ιατρούς σε θέματα της ειδικότητας ή του γνωστικού τους αντικειμένου πρέπει να γίνεται σύμφωνα  με τις αρχές  και τις κείμενες διατάξεις που διέπουν την  άσκηση του ιατρικού επαγγέλματος και την Ιατρική Δεοντολογία. Η ενημέρωση πρέπει να στηρίζεται αποκλειστικά σε στοιχεία απόλυτα τεκμηριωμένα και διεθνώς παραδεδεγμένα. Η παρουσία  του ιατρού πρέπει να περιορίζεται στα αναγκαία για την ενημέρωση πλαίσια  και σε καμία περίπτωση δεν πρέπει να υποκρύπτεται σκοπός διαφήμισης.
10. Δεν επιτρέπεται  η δια των Μέσων Μαζικής Ενημέρωσης έκφραση απόψεων που μπορούν να προκαλέσουν  σύγχυση ή παραπλάνηση του κοινού για θέματα υγείας. Ο περιορισμός αυτός  ισχύει ιδιαίτερα όταν αφορά σε περιπτώσεις  υποθέσεων οι οποίες  εκκρεμούν ενώπιον δικαστικών ή διοικητικών αρχών.
Άρθρο 18: Παρουσία των ιατρών στο διαδίκτυο
1. Οι ιατροί μπορούν  να διατηρούν ιστοσελίδα  στο διαδίκτυο  στην οποία αναφέρονται ιδίως  τα οριζόμενα στο άρθρο 17.3 του παρόντος.
2. Το όνομα, η επωνυμία ή ο τίτλος που επιλέγει ο ιατρός για την ιστοσελίδα του ή την ηλεκτρονική του διεύθυνση, πρέπει να συνάδει με την επαγγελματική του ευπρέπεια και αξιοπρέπεια και να ανταποκρίνεται στις πραγματικά παρεχόμενες υπηρεσίες. Η ιστοσελίδα πρέπει να αναφέρει τον χρόνο της τελευταίας της ενημέρωσης. Πρέπει επίσης να αναφέρει οποιαδήποτε πιθανή σύγκρουση συμφερόντων.
3. Η ιστοσελίδα μπορεί να περιλαμβάνει πληροφορίες σχετικά με τις συμβάσεις ή την με οποιοδήποτε τρόπο συνεργασία του ιατρού με το δημόσιο, τα ταμεία ασθενείας και τους ασφαλιστικούς φορείς.
4. Οι πληροφορίες που παρέχονται στην ιστοσελίδα πρέπει να είναι ακριβείς, αντικειμενικές, κατανοητές και σύμφωνες με τον παρόντα Κώδικα. Σε καμία περίπτωση δεν πρέπει να οδηγούν σε παραπλάνηση του κοινού ή σε έμμεση συγκριτική  εκτίμηση προσόντων ή πτυχίων.